Blaze7451/Wiki-th-20250601 huggingface dataset:
หม่อมหลวงสร้อยระย้า ยุคล

หม่อมหลวงสร้อยระย้า ยุคล (ราชสกุลเดิม สนิทวงศ์; 4 ตุลาคม พ.ศ. 2452 – 28 ธันวาคม พ.ศ. 2527) เป็นหม่อมใหญ่ในพระเจ้าวรวงศ์เธอ พระองค์เจ้าภาณุพันธุ์ยุคล

**ประวัติ**
หม่อมหลวงสร้อยระย้าเมื่อวันที่ 4 ตุลาคม พ.ศ. 2452 เป็นธิดาคนโตจากทั้งหมดของหม่อมราชวงศ์สุวพันธุ์ สนิทวงศ์ กับยี่สุ่น สนิทวงศ์ ณ อยุธยา (สกุลเดิม มังกรพันธุ์) มีน้องบิดามารดาเดียวกันอีกสามคน ได้แก่ หม่อมหลวงซัง สนิทวงศ์ ท่านผู้หญิงพวงร้อย อภัยวงศ์ และหม่อมหลวงคงคา สนิทวงศ์35 โดยชื่อ "สร้อยระย้า" ตั้งตามชื่อสายพันธุ์ข้าวที่บิดาผสมขึ้นออกรวงในวันที่บุตรสาวเกิดพอดี41
หม่อมหลวงสร้อยระย้าสมรสกับพระเจ้าวรวงศ์เธอ พระองค์เจ้าภาณุพันธุ์ยุคล เมื่อวันที่ 17 พฤศจิกายน พ.ศ. 2475 มีพระโอรส-ธิดาสามองค์ คือ 
#ท่านผู้หญิงพันธุ์สวลี กิติยากร (เดิม หม่อมเจ้าพันธุ์สวลี ยุคล หรือ ท่านหญิงปิ๋ม; ประสูติ 24 กันยายน พ.ศ. 2476) กราบบังคมทูลลาออกจากฐานันดรศักดิ์เพื่อสมรสกับหม่อมราชวงศ์อดุลกิติ์ กิติยากร มีธิดาหนึ่งพระองค์และหนึ่งคน คือพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และหม่อมหลวงสราลี กิติยากร
#หม่อมเจ้าฐิติพันธุ์ ยุคล (ท่านชายกบ; 11 ตุลาคม พ.ศ. 2478 – 27 สิงหาคม พ.ศ. 2538) มีหม่อมสามคน คือหม่อมอุ่นเรือน (สกุลเดิม ธรรมเสน), หม่อมวาสนา (สกุลเดิม ใสเครือ) และโชติกา ขวัญฐิติ (เดิม นิภาพร รอดอ่อน; หม่อมลูกปลา) มีโอรส-ธิดาสามคน คือ หม่อมราชวงศ์นิภานพดารา, หม่อมราชวงศ์จุลรังษี และหม่อมราชวงศ์พงศ์ฐิติพันธุ์ ยุคล
#คุณหญิงรังษีนภดล ยุคล (เดิม หม่อมเจ้ารังษีนภดล ยุคล หรือ ท่านหญิงอ๋อย; 2 ตุลาคม พ.ศ. 2480 – 6 กรกฎาคม พ.ศ. 2560) กราบบังคมทูลลาออกจากฐานันดรศักดิ์เพื่อสมรสกับหม่อมหลวงตวง สนิทวงศ์ ต่อมาได้หย่าและสมรสใหม่กับนายแพทย์วิเชียร ตระกูลสิน มีโอรส-ธิดากับสามีคนแรกสี่คน คือ สายฝน, ดุลสิทธิ์, รังษิดล และตรรค สนิทวงศ์ ณ อยุธยา
หม่อมหลวงสร้อยระย้า ยุคล ถึงแก่อนิจกรรมเมื่อวันที่ 28 ธันวาคม พ.ศ. 2527 สิริอายุ 75 ปี ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานโกศไม้สิบสองเป็นเกียรติยศ และเสด็จพระราชดำเนินพระราชทานเพลิงศพ เมื่อวันที่ 2 มีนาคม พ.ศ. 2528 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เกียรติยศ**

**ฐานันดรศักดิ์**
 4 ตุลาคม พ.ศ. 2452 − 14 กรกฎาคม พ.ศ. 2456 : หม่อมหลวงสร้อยระย้า- 14 กรกฎาคม พ.ศ. 2456 − 1 มกราคม พ.ศ. 2458 : หม่อมหลวงสร้อยระย้า สนิทวงษ์- 1 มกราคม พ.ศ. 2458 − 24 มีนาคม พ.ศ. 2468 : หม่อมหลวงสร้อยระย้า สนิทวงษ์ ณ กรุงเทพ- 24 มีนาคม พ.ศ. 2468 − 5 มิถุนายน พ.ศ. 2472 : หม่อมหลวงสร้อยระย้า สนิทวงศ์ ณ อยุธยา- 5 มิถุนายน พ.ศ. 2472 − 17 พฤศจิกายน พ.ศ. 2475 : หม่อมหลวงสร้อยระย้า สนิทวงศ์- 17 พฤศจิกายน พ.ศ. 2475 − 28 ธันวาคม พ.ศ. 2527 : หม่อมหลวงสร้อยระย้า ยุคล

**เครื่องราชอิสริยาภรณ์**

**ลำดับสาแหรก**

**อ้างอิง**

**แหล่งข้อมูลอื่น**
หมวดหมู่:ราชสกุลสนิทวงศ์
หมวดหมู่:ราชสกุลยุคล
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:หม่อมหลวง
หมวดหมู่:บุคคลจากเขตบางรัก
ซาร์ยา

ไฟล์:Zarya from STS-88.jpg|thumb|right|300px|ภาพพของซาร์ยาในอวกาศ
ซาร์ยา (Zarya ในภาษารัสเซียแปลว่า รุ่งอรุณ) เป็นส่วนประกอบแรกของสถานีอวกาศนานาชาติ (อังกฤษ: International Space Station; ISS) 

**ข้อมูลทั่วไป**
ทำหน้าที่ผลิตกระแสไฟฟ้าขับเคลื่อนและนำทางการประกอบในช่วงต้น ตอนนี้ทำหน้าที่เป็นโมดูลสำหรับเก็บของทั้งด้านในโมดูลและถังน้ำมันด้านนอก มีน้ำหนัก 19,300 กิโลกรัม (42,600 ปอนด์) ยาว 12.55 เมตร (41.2 ฟุต) ส่วนกว้างที่สุด 4.1 เมตร (13.5 ฟุต) ถูกพัฒนามาจากยานอวกาศซัลยุต สร้างขึ้นที่สถานีวิจัยและอุตสหกรรมทางอวกาศครุนนิเชฟ (ภาษาอังกฤษ Khrunichev State Research and Production Space Center; KhSC) ที่กรุงมอสโก ประเทศรัสเซีย แต่บางส่วนผลิตขึ้นโดยบริษัทลอคฮีดของสหรัฐอเมริกา ส่วนผู้ออกเงินและเป็นเจ้าของจริงๆ ก็คือสหรัฐอเมริกา ใช้เวลาในการสร้างตั้งแต่ ธันวาคม ค.ศ. 1994 - มกราคม ค.ศ. 1998 มีท่าเทียบจอด 3 จุด คือด้านหน้าใช้สำหรับเชื่อมต่อกับยาน Unity Module ด้านหลังใช้สำหรับเชื่อมต่อกับยาน Zvezda ด้านข้างใช้สำหรับเชื่อมต่อกับยานโซยูซ หรือ ยานโปรเกรซ ของรัสเซีย หรือ Docking Cargo Module 
ซาร์ยามีแผงรับพลังงานแสงอาทิตย์ 2 อัน เพื่อใช้ในการผลิตพลังงานทางด้านข้าง ขนาด 10.67 เมตร คูณ 3.35 เมตร และแบตเตอรรี่ชนิด nickel-cadmium 6 ตัว ที่ให้พลังงานราว 3 กิโลวัตต์ ซาร์ยาถูกส่งจากพื้นโลกขึ้นไปยังอวกาศโดยจรวดโปรตอน ของประเทศรัสเซีย ที่ฐานยิงจรวด Baikonur Cosmodrome ประเทศคาซัคสถาน เมื่อวันที่ 20 พฤศจิกายน ค.ศ. 1998 ไปที่ความสูง 400 กิโลเมตร (250 ไมล์) และออกแบบมาให้ใช้งานได้นานอย่างน้อย 15 ปี และในวันที่ 4 ธันวาคม ค.ศ. 1998 กระสวยอวกาศ Endeavour ได้นำส่ง Unity module ที่ทำขึ้นโดยสหรัฐอเมริกาไปเชื่อมต่อ แล้วต้องรอนานเกือบ 6 ปี (ล่าช้าจากที่วางแผน 1 ปีครึ่ง) ส่วน Zvezda Module ที่ทำขึ้นโดยรัสเซีย ได้ไปเชื่อมต่อเมื่อวันที่ 12 กรกฎาคม ค.ศ. 2000
หมวดหมู่:สถานีอวกาศนานาชาติ
หมวดหมู่:ภารกิจอวกาศในปี พ.ศ. 2541
หมวดหมู่:โครงการอวกาศรัสเซีย
คาเมล

คาเมล (Kameil) หรือในภาษาอังกฤษเรียกว่า วอร์เทอร์เทิล (Wartortle) เป็นโปเกมอนเต่า และเป็นร่างพัฒนาของเซนิกาเมะ มันมีลักษณะที่ดูน่ากลัวขึ้นเล็กน้อย นอกเหนือจากความสูงและน้ำหนักที่เพิ่มขึ้นแล้ว มันยังมีสีที่คล้ำขึ้น มีนัยน์ตาที่เล็กลง และมีเขี้ยวเล็กๆอยู่ที่ปาก กระดองของมันอาจจะมีร่องรอยจากการต่อสู้ ซึ่งคาเมลมักเสาะหาอย่างเต็มใจ คาเมลยังมีหูที่ดูเหมือนขนนกหนึ่งคู่ และหางมีสีขาว ปุยนุ่ม และยาวเกินที่จะหดอยู่ในกระดองได้ รยางค์นี้ช่วยให้คาเมลว่ายน้ำได้อย่างมาก โดยทำหน้าที่เหมือนครีบหรือไม้พาย หางของคาเมลดูจะเป็นของสะสมมูลค่าสูง เป็นเหตุให้คนล่ามัน ทำให้จำนวนประชากรลดลง สาเหตุของการ รุกล้ำนี้อาจเกิดจากหางของคาเมลเป็นสัญลักษณ์ของความอายุยืนในโลกโปเกมอน ว่ากันว่าทำให้สิ่งมีชีวิตอยู่ได้หลายพันปี
ในอนิเมะ คาเมลปรากฏตัวครั้งแรกขณะที่คาเมลป่าตัวหนึ่งพบกับซาโตชิและเพื่อน ๆ บนเกาะซินนาบาร์ หรือเกาะกุเร็น ขณะกำลังหาความช่วยเหลือให้ฝูงเซนิกาเมะ คาเมล และคาเม็กซ์ ผู้นำ ต่างหลับใหลอย่างลึกลับ คาเมลอีกหลาย ๆ ตัวปรากฏว่าเป็นโปเกมอนดับเพลิง และเซนิกาเมะของซาโตชิที่เป็นนักดับเพลิงกิตติมศักดิ์จากบ้านเกิดของมัน กลายเป็นคู่ปรับกับผู้นำ สุดท้ายแล้ว ฮารุกะ เพื่อนอีกคนของซาโตชิ ได้รับเซนิกาเมะจากศาสตราจารย์โอคิโดะในตอน ศูนย์วิจัยโอคิโดะ รวมพลทุกคน! (The Right Place and the Right Mime) เซนิกาเมะของฮารุกะอายุน้อยและขี้ขลาด ในมังงะโปเกมอนสเปเชียล กรีนมีคาเมลตัวหนึ่ง พัฒนาร่างจากเซนิกาเมะตัวที่เธอขโมยจากศาสตราจารย์โอคิโดะ คาเมลของกรีนมีนิสัยเจ้าเล่ห์เหมือนกรีน จากนั้นมันก็พัฒนาร่างเป็นคาเม็กซ์
บรรณาธิการเว็บไซต์เกมส์เรดาร์ เบร็ตต์ เอลสตัน เปรียบคาเมลกับฟุชิงิโซ และลิซาร์โด บรรยายว่าเป็นจุดพักการเดินทาง (pit stop) ไปสู่โปเกมอนที่ทรงพลัง

**อ้างอิง**
หมวดหมู่:สายพันธุ์โปเกมอน
หมวดหมู่:โปเกมอนเริ่มต้น
หมวดหมู่:ตัวละครที่เป็นเต่า
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครวิดีโอเกมที่มีความสามารถเกี่ยวกับน้ำ
วงศ์จำปา

วงศ์จำปี  หรือ วงศ์จำปา (:En:Magnoliaceae) ลักษณะที่เด่นชัดของวงศ์นี้คือ มีหูใบที่เด่นชัด และจะมีรอยแผลของหูใบตามโคนของใบ (เกิดจากการหลุดร่วงของหูใบ) ชัดเจน พืชในวงศ์นี้แบ่งได้เป็น
*วงศ์ย่อย Magnolioideae ซึ่งสกุล (:En:Magnolia) เป็นสกุลที่รู้จักกันดีที่สุด
*วงศ์ย่อย (:En:Liriodendroidae) มีเพียงสกุลเดียวคือ  (:En:Liriodendron) (Tulip trees)

**ลักษณะทางพฤกษศาสตร์**
ลักษณะทางพฤกษศาสตร์ของพืชวงศ์นี้ ได้แก่  เป็นไม้ยืนต้นหรือพุ่มไม้ ไม่ผลัดใบกิ่งอ่อนมีข้อปล้องและรูอากาศ(ช่องเลนทิเซล)ชัดเจน ใบเดี่ยวรูปหอก ขอบเรียบ ติดเรียงเวียน มีหูใบขนาดใหญ่หุ้มตาหรือยอดอ่อน เมื่อหูใบหลุดร่วงจึงเกิดรอยแผลเป็นวงนอกรอบกิ่งและรอยแผลที่ด้านในของก้านใบ ดอกเดี่ยว เกิดที่ปลายกิ่งหรือซอกใบ ดอกขนาดใหญ่ กลิ่งหอมแรง เป็นดอกสมบูรณ์เพศ มีสมมตราตามรัศมี ฐานรองดอกยืดขยายขึ้นเป็นรูปกรวยคว่ำเป็นที่เรียงเวียนติดของเกสรเพศเมีย กลีบรวม 6-9 กลีบ หรือมากกว่า กลีบแข็งเปราะ เกสรเพศผู้จำนวนมาก อยู่แยกกัน อับเกสรหันเข้าหากลางดอก เกสรเพศเมียจำนวนมากแยกกัน เรียงเวียนบนฐานรองดอก รังไข่เหนือวงกลีบมี 1 ห้อง มีเม็ดไข่ 2 เม็ด ผลกลุ่ม รวมกันเป็นพวง ผลย่อยเป็น follicle เมล็ดขนาดใหญ่ มีสายขั้วเมล็ดยาว โยงยึดติดกับผนังด้านในของผล

**อ้างอิง**

**ดูเพิ่ม**
Cicuzza, D., Newton, A. and Oldfield, S. 2007.  The Red List of Magnoliaceae Flora & Fauna International (FFI) and Botanic Gardens Conservation International (BGCI) report. ISBN 978-1-903703-23-6
หมวดหมู่:วงศ์จำปี
กระจุกดาวแฝด

กระจุกดาวแฝด NGC 884 และ NGC 869
กระจุกดาวแฝด (Double Cluster) เป็นชื่อสามัญที่ใช้เรียกกระจุกดาวเปิดสองแห่ง NGC 884 และ NGC 869 ซึ่งสามารถมองเห็นได้ด้วยตาเปล่า กระจุกดาวทั้งสองอยู่ใกล้ๆ กันในกลุ่มดาวเพอร์ซีอัส โดยอยู่ห่างจากเราไปประมาณ 7,600 และ 6,800 ปีแสง ตามลำดับ จะเห็นว่ากระจุกดาวทั้งสองก็อยู่ใกล้กันมากเช่นเดียวกันในห้วงอวกาศ
กระจุกดาวแฝดคู่นี้ถือเป็นกระจุกดาวอายุค่อนข้างน้อย โดย NGC 869 มีอายุประมาณ 5.6 ล้านปี และ NGC 884 มีอายุราว 3.2 ล้านปี ทั้งนี้อ้างอิงจาก 2000 Sky Catalogue ขณะที่กระจุกดาวลูกไก่มีอายุโดยประมาณอยู่ระหว่าง 75 ล้านปีถึง 150 ล้านปี
กระจุกดาวทั้งสองมีปรากฏการณ์การเคลื่อนไปทางน้ำเงิน NGC 869 กำลังเคลื่อนเข้าหาโลกด้วยความเร็ว 22 กิโลเมตร/วินาที ส่วน NGC 884 ก็เดินทางเข้าหาโลกด้วยความเร็วใกล้เคียงกันคือ 21 กิโลเมตร/วินาที ลำดับความร้อนสูงที่สุดของมันบนแถบลำดับหลักของดาวฤกษ์อยู่ที่ระดับสเปกตรัม B0

**แหล่งข้อมูลอื่น**
  กระจุกดาวแฝด date=2011-09-03  จาก seds.org
หมวดหมู่:วัตถุท้องฟ้าของคอลด์เวลล์
หมวดหมู่:กระจุกดาว
พยัคฆ์ร้ายใต้สะดือ ตอน ตามล่อพ่อสายลับ

== นักแสดง**
 Beyoncé Knowles เป็น Foxxy Cleopatra- Michael York เป็น Basil Exposition- Michael Caine เป็น Nigel Powers
*Seth Green เป็น สก็อต อีวิล- Mindy Sterling เป็น Frau Farbissina- Diane Mizota เป็น Fook Mi- Carrie Ann Inaba เป็น Fook Yu- มัตซึฮิสะ โนะบุ เป็น Mr. Roboto- Jeanette Charles เป็น ราชินี เอลิซาเบธ
** Christopher Ward เป็น Trevor Algberth

**ดูเพิ่ม**
  เว็บไซต์ทางการ- title=พยัคฆ์ร้ายใต้สะดือ ตอน ตามล่อพ่อสายลับ-  The Nitpickers Site
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์อเมริกัน
หมวดหมู่:ภาพยนตร์ล้อเลียน
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์ภาคต่อ
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในรัฐยูทาห์
หมวดหมู่:ภาพยนตร์ที่ถ่ายทำในรัฐเนวาดา
หมวดหมู่:ภาพยนตร์ที่ถ่ายทำในลอนดอน
ปืนใหญ่ลำกล้อง

ปืนใหญ่ที่ถูกใช้ในราวศตวรรษที่ 18 จัดแสดงอยู่ที่ château du Haut-Kœnigsbourg ประเทศฝรั่งเศส.
ปืนใหญ่ลำกล้อง (cannon) หมายถึง อาวุธปืนที่มีความกว้างปากลำกล้องตั้งแต่ 20 มิลลิเมตรขึ้นไป โดยมีระยะยิงกลางถึงไกล มีอำนาจทำลายล้างสูง ใช้การยิงหัวกระสุนด้วยแรงดันจากการเผาไหม้ดินส่งกระสุนให้เกิดก๊าซจนเคลื่อนที่ออกไป โดยสามารถทำการยิงได้ทั้งแนววิถีราบหรือวิถีโค้ง โดยภายในหัวกระสุนจะบรรจุวัตถุระเบิดและตัวจุดชนวน เมื่อหัวกระสุนตกกระทบเป้าหมายจะเกิดการระเบิดสร้างความเสียหายอย่างรุนแรง ปัจจุบันคำว่า "ปืนใหญ่" (Cannon) ในภาษาอังกฤษเริ่มถูกใช้น้อยลง โดยถูกทดแทนด้วยคำเรียกปืนขนาดลำกล้องใหญ่ประเภทต่างๆ ที่ถูกพัฒนาขึ้นในสมัยต่อๆมา เช่น ปืน howitzer หรือ ปืน mortar (ปืนครก) แต่ในภาษาไทยมักเรียกรวมว่าเป็น "ปืนใหญ่" ทั้งหมด

**ประวัติของปืนใหญ่ลำกล้อง**
ประเทศจีนเป็นชาติแรกที่ประดิษฐ์ดินปืนขึ้นใช้ได้ และแนวคิดปืนใหญ่เริ่มปรากฏขึ้นในแผ่นดินจีน ในช่วงราชวงศ์ซ่ง หรือราวศตวรรษที่ 12 โดยปรากฏหลักฐานเป็นหนึ่งในรูปปั้นของงานแกะสลักหินแห่งต้าจู๋. อย่างไรก็ดี ปืนใหญ่ไม่ได้รับการผลิตขึ้นใช้จริงจนกระทั่งศตวรรษที่ 13. ในปีคริสต์ศักราช 1288 มีการบันทึกว่า กองทัพของราชวงศ์หยวนมีปืนใหญ่มือไว้ใช้ในการรบ. หลังจากนั้นเทคโนโลยีปืนใหญ่ก็เริ่มปรากฏตัวขึ้นในยุโรปในราวต้นศตวรรษที่ 14.

**วิวัฒนาการของปืนใหญ่ลำกล้องในยุคสมัยใหม่**
การพัฒนาการทางเทคโนโลยีในช่วงปลายของศตวรรษที่ 15 ทำให้ปืนใหญ่มีความคล่องตัวขึ้น และสามารถนำไปใช้ในยุทธวิธีที่มีความหลากหลาย รถลากปืนใหญ่ทำให้ปืนใหญ่ขนาดกลาง และขนาดย่อมสามารถเคลื่อนย้ายได้ง่ายขึ้น. นอกจากนี้สูตรดินปืนที่พัฒนาใหม่ การสร้างลูกปืนใหญ่ที่หล่อจากโลหะทั้งลูก (cast-iron projectile) และการกำหนดขนาดลำกล้องมาตรฐาน ทำให้ปืนใหญ่มีแสนยานุภาพสูง และน่าเกรงขามขึ้นแม้จะมีขนาดลำกล้องไม่ใหญ่โตนัก. ในการศึกระหว่างอังกฤษและสก็อตแลนด์ ในยุทธการที่ฟล็อดเดน ปี 1513 ปืนใหญ่สนามขนาดเบาของกองทัพอังกฤษสามารถยิงข่มปืนใหญ่ปิดล้อม (siege cannon).

**ปืนใหญ่ลำกล้องในประเทศไทย**
ไฟล์:Cannon at Bangkok National Museum.jpg|thumb|ปืนใหญ่กระบอกที่จัดแสดงที่พิพิธภัณฑสถานแห่งชาติ พระนคร
ปืนใหญ่ในประเทศไทยนั้นนำมาใช้เป็นเวลาช้านานแล้ว หนังสือวิวัฒนาการแห่งศัสตราวุธในกองทัพบกไทย ว่า มีการใช้ปืนใหญ่สมัยสุโขทัย ชวาเก็บปืนใหญ่ไทยจำนวน 2 กระบอกจากการรบกับพวกมัชฌปาหิตในสงครามตีเมืองชวาประมาณ พ.ศ. 1857 และมีบันทึกในพระราชพงศาวดารว่า ในสมัยสมเด็จพระราเมศวร กองทัพอยุธยาใช้ปืนใหญ่ยิงกำแพงเมืองเชียงใหม่พังไป 5 วา กฎหมายสมัยสมเด็จพระบรมไตรโลกนาถก็กล่าวถึงหน่วยทหารปืนใหญ่เช่นกัน อนึ่ง หลังจากที่โปรตุเกสเดินทางเข้ามาถึงกรุงศรีอยุธยาในสมัยสมเด็จพระรามาธิบดีที่ 2 ก็เริ่มมีการซื้อปืนใหญ่ของโปรตุเกสเข้ามาประจำการในกองทัพกรุงศรีอยุธยา
การหล่อปืนใหญ่ของอยุธยามีคุณภาพดีเป็นที่เลื่องลือมาก โชกุนโทะกุงะวะ อิเอะยะสุเคยส่งสารมาทูลขอพระราชทานปืนใหญ่และไม้หอมจากสมเด็จพระเอกาทศรถ นอกจากนี้ ในรัชกาลสมเด็จพระนารายณ์มหาราช พระองค์ทรงส่งปืนใหญ่ 2 กระบอก ที่ผลิตในอยุธยาไปถวายพระเจ้าหลุยส์ที่ 14 และได้มีบันทึกต่อมาว่า ปืนสองกระบอกนี้เองที่ใช้ยิงทลายประตูคุกบาสตีย์ ปัจจุบัน ปืนคู่นี้ตั้งแสดงในพิพิธภัณฑ์ทหารบกฝรั่งเศส

**อ้างอิง**

หมวดหมู่:ยุทโธปกรณ์
บัลลูนอากาศร้อน

บอลลูนอากาศร้อนขณะบินกลางอากาศ
บัลลูนอากาศร้อน (hot air balloon) เป็นอากาศยานชนิดให้ความร้อนด้วยถุงเก็บความร้อนใช้หลักการความดันอากาศในการประดิษฐ์

**กลไกการประดิษฐ์**
บัลลูนอากาศร้อนเป็นอากาศยานเพื่อใช้ในการเคลื่อนที่ในอากาศได้เป็นชนิดแรกของโลก โดยมีการนำมาใช้จริงในวันที่ 21 พฤศจิกายน ค.ศ. 1783 ที่กรุงปารีส บัลลูนจะมีถุงหรือซองเก็บอากาศที่ร้อนและมีความหนาแน่นต่ำกว่าอากาศที่อยู่นอกถุง จึงทำให้มันลอยขึ้นจากพื้นได้ ตัวถุงมักทำด้วยผ้าใบไนลอนและจะเป็นถุงเปิดทางด้านล่าง เพื่อเปิดต่อกับทางเข้าของความร้อนและตัวถุงจะมีความดันใกล้เคียงบรรยากาศภายนอกข้างใต้ถุง มักจะมีตะกร้าหรือแคปซูลเพื่อเป็นแหล่งกำเนิดความร้อน โดยใช้แก๊สหรือเชื่อเพลิงร้อน โดยมีพื้นที่ในการใช้พื้นที่สำหรับผู้ควบคุมหรือผู้โดยสาร โดยใช้หลักการเคลื่อนที่ไปตามทิศทางของลมแต่ถ้าเรือเหาะชนิดอื่น ๆ จะมีเครื่องยนต์ในการบังคับการเคลื่อนที่และความเร็วในการเคลื่อนที่ได้

**ประวัติในอดีต**
 อดีตที่จีนสมัยสามก๊ก ขงเบ้งมีการใช้บัลลูนอากาศร้อนขนาดเล็กที่ทำด้วยกระดาษเพื่อส่งสัญญาณทางทหาร- ในประเทศเปรู  ประเทศโปรตุเกส ก็เคยมีการทำบัลลูนอากาศร้อนขนาดเล็กแต่ไม่มีคนโดยสารไปด้วยมาก่อน

**ดูเพิ่ม**
 บอลลูน- ดาวเทียมบอลลูน- บอลลูนแก๊ส- พี่น้องมองโกลฟิแยร์- บอลลูนสำรวจ- บอลลูนแสงอาทิตย์- เซพเพลิน

**อ้างอิง**
 Needham, Joseph (1986). Science and Civilization in China: Volume 4, Physics and Physical Technology, Part 2, Mechanical Engineering. Taipei: Caves Books Ltd.
หมวดหมู่:เทคโนโลยีการบิน
หมวดหมู่:สิ่งประดิษฐ์ของฝรั่งเศส
นีโอโซล

นีโอโซล (neo soul) หรือบางครั้งเรียก นูโซล (nu soul) เป็นแนวเพลงย่อยของแนวเพลงอาร์แอนด์บีร่วมสมัย ดนตรีมักผสมผสามดนตรีโซลในยุค 70 และได้รับอิทธิพลจากแนวเพลงแจ๊ซ ฟังก์ ละติน แอฟริกัน ฮิปฮอป และดนตรีเฮาส์ 
คำว่านีโอโซลมีที่มาจากเคดาร์ มาสเซนเบิร์ก จากค่ายโมทาวน์ในช่วงปลายยุค 1990 โดยกลุ่มคนฟังแนวเพลงนี้มักจะสนใจเพลงใต้ดิน ไร้สังกัด และความเป็นโซลมากกว่าแนวเพลงกระแสหลัก
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
บันทึกวาจา

บันทึกวาจา (procès-verbal; /โปรเซแวร์บาล/) เป็นศัพท์ทางนิติศาสตร์ซึ่งมีหลายความหมาย ดังต่อไปนี้- ในกฎหมายของประเทศฝรั่งเศสเอง ได้แก่ บันทึกข้อมูลใด ๆ ของทางราชการที่ได้รับการรับรองแล้ว และจัดเก็บไว้โดยผู้พิพากษาศาลแขวง เจ้าหน้าที่ตำรวจ หรือบุคคลอื่นซึ่งมีอำนาจหน้าที่ในการนั้น- ในคดีอาญา ได้แก่ บันทึกการประชุม (ของคณะผู้พิพากษา เจ้าหน้าที่ตำรวจ หรือบุคคลอื่นซึ่งเกี่ยวข้องกับกระบวนยุติธรรม) ว่าด้วยถ้อยคำเกี่ยวกับข้อเท็จจริงแห่งคดี- ในกฎหมายระหว่างประเทศ ได้แก่ บันทึกข้อตกลงระหว่างภาคีแห่งสัญญาใด ๆ ว่าได้เห็นชอบร่วมกันแล้วในอันที่จะให้มีการแก้ไขเพิ่มเติมข้อความใด ๆ แห่งสัญญานั้น
หมวดหมู่:สนธิสัญญา
หมวดหมู่:นิติศาสตร์
เมฆโมเลกุล

ไฟล์:Molecular.cloud.arp.750pix.jpg|thumb|250px|กลุ่มเมฆในเนบิวลากระดูกงูเรือซึ่งถูกแสงดาวเป็นเวลาหลายล้านปีจนมีอุณหภูมิสูงมากและแตกตัวออกจากเนบิวลา ใกล้ ๆ กันจะเห็นดาวฤกษ์สว่างอยู่ ภาพของเมฆกลายเป็นสีแดงเพราะกระบวนการขจัดแสงน้ำเงินเพื่อลดความฟุ้งของฝุ่นในภาพ ภาพนี้ถ่ายโดยกล้องโทรทรรศน์อวกาศฮับเบิลในปี พ.ศ. 2542
เมฆโมเลกุล (Molecular Cloud) คือเมฆระหว่างดวงดาวชนิดหนึ่งที่มีความหนาแน่นมากและมีขนาดใหญ่พอจะทำให้เกิดการก่อตัวของโมเลกุลได้ โดยมากจะเป็นโมเลกุลของไฮโดรเจน (H2) บางครั้งก็เรียกว่า "อนุบาลดาวฤกษ์" (Stellar nursery) ในกรณีที่มีการก่อตัวของดาวฤกษ์อยู่ภายใน 
การตรวจจับโมเลกุลไฮโดรเจนโดยการสังเกตการณ์อินฟราเรดหรือการสังเกตการณ์คลื่นวิทยุจะทำได้ยากมาก ดังนั้นการตรวจจับมักใช้การสำรวจความมีอยู่ของ H2 โดยอาศัย CO (คาร์บอนมอนอกไซด์) โดยถือว่าสัดส่วนระหว่างการสะท้อนแสงของ CO กับมวล H2 เป็นค่าคงที่ แม้ว่าหลักการของสมมุติฐานนี้จะยังเป็นที่สงสัยอยู่ในการสังเกตการณ์ดาราจักรแห่งอื่น ๆ

**อ้างอิง**
หมวดหมู่:เนบิวลา
บริเวณเอช 2

ไฟล์:Nursery_of_New_Stars_-_GPN-2000-000972.jpg|thumb|250px|NGC 604 บริเวณเอช 2 ขนาดใหญ่ในดาราจักรไทรแองกูลัม
บริเวณเอช 2 (หรือบางครั้งเรียกว่า เนบิวลาเปล่งแสง) เป็นกลุ่มเมฆเรืองแสงของแก๊สและพลาสมา อาจมีความกว้างได้ถึงหลายร้อยปีแสง ภายในเป็นแหล่งสำหรับการก่อตัวของดาวฤกษ์ ดาวฤกษ์สีน้ำเงินอายุน้อยที่ร้อนจัดที่เกิดจากการแก๊สจะแผ่แสงอัลตราไวโอเลตออกมาจำนวนมาก ทำให้เนบิวลารอบ ๆ เกิดการแตกประจุขึ้น
บริเวณเอช 2 อาจให้กำเนิดดาวฤกษ์ได้หลายพันดวงตลอดช่วงเวลาหลายล้านปี เมื่อถึงที่สุด การระเบิดของซูเปอร์โนวาและลมดาวฤกษ์อันรุนแรงจากดาวที่มีมวลมากที่สุดในกระจุกดาวจะทำให้แก๊สในบริเวณเอช 2 แตกกระจัดกระจายสลายไป เหลือทิ้งไว้แต่กลุ่มกระจุกดาวเหล่านั้น ดังตัวอย่างเช่น กระจุกดาวลูกไก่
ชื่อ บริเวณเอช 2 มาจากการที่มันมีประจุของอะตอมไฮโดรเจนอยู่เป็นจำนวนมาก นักดาราศาสตร์จึงเรียกชื่อว่า H II (บริเวณเอช 1 เป็นอะตอมไฮโดรเจนที่เสถียรแล้ว แต่เอช 2 เป็นไฮโดรเจนโมเลกุล) บริเวณเอช 2 สามารถมองเห็นได้จากระยะห่างที่ไกลมากในเอกภพ ในการศึกษาดาราจักรภายนอก บริเวณเอช 2 จะมีความสำคัญมากเพื่อใช้ประเมินระยะห่างและองค์ประกอบทางเคมีของดาราจักรอันไกลโพ้นเหล่านั้น

**แหล่งข้อมูลอื่น**
  ภาพเนบิวลาจากกล้องฮับเบิล มีบริเวณเอช 2 รวมอยู่ด้วยมากมาย-  ข้อมูลบริเวณเอช 2 จาก SEDS.ORG-  เอกสารประกอบการเรียนวิชาดาราศาสตร์ที่มหาวิทยาลัยฮาร์วาร์ด เกี่ยวกับบริเวณเอช 2
หมวดหมู่:เนบิวลา
เพทูลา คลาร์ก

เพทูลา คลาร์ก (Petula Clark) เกิดเมื่อวันที่ 15 พฤศจิกายน ค.ศ. 1932 เป็นนักร้อง นักแสดง นักแต่งเพลงชาวอังกฤษ ที่มีผลงานโด่งดังในระดับนานาชาติในช่วงทศวรรษ 1960 โดยเฉพาะซิงเกิล "Downtown" และยังมียอดขายอัลบั้มรวม 70 ล้านชุดทั่วโลก เธอยังเป็นศิลปินหญิงเดี่ยวชาวอังกฤษที่ประสบความสำเร็จที่สุด ที่พูดถึงโดยหนังสือกินเนสบุ๊ก เป็นต้น
เธอยังถือสถิติเป็นศิลปินหญิงอังกฤษที่มีเพลงและอัลบั้มเข้าชาร์ตจากอดีตถึงปัจจุบันยาวนานที่สุด ยาวนานถึง 54 ปี จากปี 1954 โดยเมื่อเพลง "The Little Shoemaker" สามารถเข้าชาร์ตซิงเกิลใน 20 อันดับแรกในปี 2008 และผลงานอัลบั้มชุด Then & Now: The Very Best of Petula Clark debuted ติดชาร์ตในสัปดาห์แรกที่อันดับ 17 บนชาร์ตยูเคอัลบั้ม

**อ้างอิง**
หมวดหมู่:นักร้องอังกฤษ 
หมวดหมู่:นักแสดงอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากเทศมณฑลเซอร์รีย์
หมวดหมู่:ผู้ได้รับเครื่องราชอิสริยาภรณ์ซีบีอี
เปิดฉากล่า นักฆ่ากระสุนโลกันตร์

เปิดฉากล่า นักฆ่ากระสุนโลกันตร์ สร้างโดยประเทศสหรัฐอเมริกา ออกฉายเมื่อ พ.ศ. 2550 ผู้เขียนบทภาพยนตร์โดย Brett A. Hart และ Jeff O'Brien

**นักแสดง**
 Luke Goss ..... เอ็ดดี้- Lance Henriksen ..... จิมมี่- Tommy 'Tiny' Lister ..... Mitch- Dee Wallace ..... Joanne- Jennifer Siebel ..... Wife

**ดูเพิ่ม**
  เว็บไซต์ภาพยนตร์เรื่องเปิดฉากล่า นักฆ่ากระสุนโลกันตร์ date=2008-10-25 -  ข้อมูลภาพยนตร์เรื่อง  เปิดฉากล่า นักฆ่ากระสุนโลกันตร์
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ภาพยนตร์ที่ถ่ายทำในรัฐเนวาดา
ฮองฮูสง

ฮองฮูสง (Huangfu Song; s=皇甫嵩) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นขุนพลที่มีชีวิตอยู่ในช่วง ราชวงศ์ฮั่นตะวันออก ของจีน เขาเป็นที่รู้จักกันเป็นอย่างดีในการช่วยปราบปราม กบฏโจรโพกผ้าเหลือง และ กบฏมณฑลเหลียงจิ๋ว เขาเป็นหนึ่งในสามผู้บังคับบัญชาของราชสำนักเมื่อ กบฏโพกผ้าเหลือง เริ่มระอุพร้อมด้วย จูฮี และ โลติด เขาเป็นที่รู้กันว่าเป็นคนเจียมเนื้อเจียมตัวและใจกว้าง เขาให้ความดีความชอบส่วนใหญ่ของเขาในการปราบปรามการกบฏต่อ จูฮี และกราบทูลขอพระราชทานอภัยโทษให้ โลติด ที่ถูกกล่าวหาว่ากระทำความผิดโดยมิชอบ

**ในสามก๊ก**
ในวรรณกรรมสมัย คริสต์ศตวรรษที่ 14 เรื่อง สามก๊ก ฮองฮูสงมีส่วนร่วมในแผนการของ อ้องอุ้น ในการกำจัด ตั๋งโต๊ะ และนำทัพราชสำนักเข้าจับกุมสมาชิกครอบครัวของตั๋งโต๊ะในเมืองหลวง

**ดูเพิ่ม**
 สามก๊ก - ยุคสามก๊ก - จดหมายเหตุสามก๊ก - ตัวละครในสามก๊ก

หมวดหมู่:บุคคลที่เกิดในคริสต์ศตวรรษที่ 2
ฮองฮูสง
จูฮี

จูฮี (ปลายคริสต์ทศวรรษ 140 -  เมษายน ค.ศ. 195) ชื่อรอง กงเหว่ย เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นแม่ทัพแห่งราชวงศ์ฮั่นตะวันตก เป็น 1 ใน 3 แม่ทัพใหญ่ซึ่งมีหน้าที่ในการปราบปรามโจรโพกผ้าเหลือง อันได้แก่ โลติด ฮองฮูสง จูฮี  หลังเสร็จศึกปราบโจรโพกผ้าเหลืองก็ได้รับการปูนบำเหน็จให้เป็นเจ้าเมืองโห้หลำ  ต่อมาเหล่าสิบขันทีก็เรียกให้จ่ายสินบนแต่จูฮีกลับปฏิเสธ ทำให้เหล่าสิบขันทีได้ปลดจูฮีออกจากตำแหน่ง 

**ชีวิต**

**ครอบครัว**
จูฮีมีบุตรชายชื่อ จู ฮ่าว (朱皓) ชื่อรอง เหวินหมิง (文明) เขาก็ดำรงตำแหน่ง ยฺวี่จางจฺวิ้น (豫章郡) เขาพบจุดจบด้วยน้ำมือของเสอ หรงในปีเดียวกันที่พ่อของเขาเสียชีวิต

**ดูเพิ่ม**
 ตัวละครในสามก๊ก

**อ้างอิง**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- ฟ่าน เย่ (คริสต์ศตวรรษที่ 5). ตำราประวัติศาสตร์ราชวงศ์ฮั่นยุคหลัง (โฮ่วฮั่นชู).- ล่อกวนตง (คริสต์ศตวรรษที่ 14). สามก๊ก (ซันกั๋วเหยี่ยนอี้).- เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
จูฮี
หมวดหมู่:ตั๋งโต๊ะและผู้เกี่ยวข้อง
โลติด

โลติด (Lu Zhi; s=卢植) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพแห่งราชวงศ์ฮั่นตะวันออก เป็น 1 ใน 3 แม่ทัพใหญ่ซึ่งมีหน้าที่ในการปราบปรามโจรโพกผ้าเหลือง อันได้แก่ โลติด ฮองฮูสง จูฮี 

**ประวัติ**
แต่เดิมโลติดเป็นอาจารย์สอนวิชาการต่อสู้ เคยสอนวิชาให้กับเล่าปี่และกองซุนจ้านในวัยหนุ่ม ต่อมาได้รับราชการในราชสำนักฮั่น มีตำแหน่งเป็นนตำแหน่งจงหลังเจียง ได้รับการแต่งตั้งเป็นแม่ทัพใหญ่ให้ไปปราบโจรโพกผ้าเหลืองที่เมืองกงจ๋ง ต่อมา ขันทีจูฮงได้มาขอสินบนจากโลติด แต่โลติดไม่ให้ จูฮงขุ่นเคืองจึงไปเป่าหูพระเจ้าเลนเต้ว่าโลติดไม่เอาใจใส่ในการปราบปรามโจรโพกผ้าเหลือง โลติดจึงถูกคุมขัง แล้วให้ตั๋งโต๊ะทำหน้าที่แม่ทัพแทนโลติด ต่อมา โลติดได้รับพระราชทานอภัยโทษ จึงได้กลับมารับราชการตามเดิม
หลังจากพระเจ้าเลนเต้สวรรคต เกิดการแย่งชิงบัลลังก์ภายใน โฮจิ๋นแม่ทัพใหญ่ได้ส่งเทียบเชิญตั๋งโต๊ะให้มาปราบปรามสิบขันที แต่โลติดและขุนนางคนอื่นคัดค้านเพราะเกรงว่าตั๋งโต๊ะจะเข้ามายึดอำนาจเสียเอง แต่โฮจิ๋นไม่รับฟัง โลติดและขุนนางคนอื่นๆจึงลาออกจากราชการ ต่อมา โฮจิ๋นถูกสิบขันทีสังหาร โจโฉและอ้วนเสี้ยวจึงยกพลเข้ากำจัดสิบขันที เตียวเหยียงและต๋วนกุยจับตัวพระนางโฮเฮา พระเจ้าเซ่าตี้ และตันลิวอ๋อง (หองจูเหียบ)ไว้เป็นตัวประกัน โลติดได้มาช่วยพระนางโฮเฮาจากขันที ด้วยความชอบครั้งนี้ ต่อมา จึงได้กลับมารับราชการตามเดิม
ต่อมา ตั๋งโต๊ะซึ่งยกทัพมาได้มีอำนาจในเมืองหลวง ได้เสนอขุนนางให้ปลดพระเจ้าเซ่าตี้ออก แล้วตั้งตันลิวอ๋องขึ้นเป็นกษัตริย์ โลติดเป็นคนหนึ่งที่คัดค้านการกระทำดังกล่าว ตั๋งโต๊ะโกรธจะฆ่าโลติดเสีย แต่ขุนนางทั้งปวงห้ามไว้ โลติดจึงรอดตาย แต่หลังจากนั้นสามก๊กก็ไม่มีการกล่าวถึงโลติดอีกเลย

**ดูเพิ่ม**
 สามก๊ก- ตัวละครในสามก๊ก- โจรโพกผ้าเหลือง
หมวดหมู่:บุคคลที่เกิดในคริสต์ศตวรรษที่ 2
ลโติด
หมวดหมู่:เล่าปี่และผู้เกี่ยวข้อง
แม่แบบ:เหตุการณ์ปัจจุบัน/2551 พฤศจิกายน 29

* น.ส.พรรณประภา ยงค์ตระกูล คว้าตำแหน่งนางสาวไทย พ.ศ. 2551 ( เดลินิวส์)
}
แม่แบบ:เหตุการณ์ปัจจุบัน/2551 พฤศจิกายน 28

* มีคำสั่งสำนักนายกรัฐมนตรี ให้พล.ต.อ.พัชรวาท วงษ์สุวรรณ ผบ.ตร. มาปฏิบัติราชการสำนักนายกรัฐมนตรี และให้ พล.ต.อ.ปทีป ตันประเสริฐ รักษาราชการแทน ( มติชน)
}
แม่แบบ:เหตุการณ์ปัจจุบัน/2551 พฤศจิกายน 27

* นายกรัฐมนตรีสมชาย วงศ์สวัสดิ์ ประกาศใช้พรก.ฉุกเฉิน ในพื้นที่ท่าอากาศยานดอนเมือง และท่าอากาศยานสุวรรณภูมิ ( เดลินิวส์, มติชน)- ศาลแพ่งมีคำสั่งคุ้มครองชั่วคราวให้พันธมิตรประชาชนเพื่อประชาธิปไตย ออกจากท่าอากาศยานดอนเมือง( เดลินิวส์)- บริษัท ท่าอากาศยานไทย จำกัด (มหาชน)ประกาศยกเลิกเที่ยวบินทุกเที่ยวที่ท่าอากาศยานดอนเมือง หลังจากผู้ชุมนุมพันธมิตรประชาชนเพื่อประชาธิปไตยเคลื่อนไปปิดล้อมด้านหน้าอาคารผู้โดยสารในประเทศ ( กรุงเทพธุรกิจ)- เครื่องบินแอร์บัส เอ 320 ตกในทะเลเมดิเตอเรเนียน ใกล้ชายฝั่งเมืองปาปิยอง ฝรั่งเศส ระหว่างการบินทดสอบหลังการซ่อมบำรุง มีลูกเรืออยู่บนเครื่อง 7 คน  (บีบีซี)
}
แม่แบบ:เหตุการณ์ปัจจุบัน/2551 พฤศจิกายน 26

* กลุ่มติดอาวุธยึดโรงแรมหรู 2 แห่ง โจมตีสถานีรถไฟ และแหล่งชุมชนหลายแห่งทั่วเมืองมุมไบ ประเทศอินเดีย โดยมุ่งโจมตีชาวต่างชาติที่ถือพาสปอร์ตอังกฤษและอเมริกัน มีผู้เสียชีวิตอย่างน้อย 87 คน  (ซีเอ็นเอ็น)- การท่าอากาศยานแห่งประเทศไทยประกาศยกเลิกทุกเที่ยวบินที่ท่าอากาศยานสุวรรณภูมิ มีผู้โดยสารตกค้างที่สนามบินประมาณ 3,000 คน- ศาลแพ่งมีคำสั่งคุ้มครองชั่วคราวให้แกนนำพันธมิตรฯ นำผู้ชุมนุมออกจากท่าอากาศยานสุวรรณภูมิ ( มติชน)- นายกรัฐมนตรีสมชาย วงศ์สวัสดิ์ แถลงการณ์ที่เอ็นบีทีเชียงใหม่ ยืนยันยังทำหน้าที่ต่อเพื่อรักษาประชาธิปไตย ( เดลินิวส์, มติชน)- เกิดเหตุระเบิดบริเวณหน้าอาคารผู้โดยสารขาออก ชั้น 4 ท่าอากาศยานสุวรรณภูมิ ทำเนียบรัฐบาลชั่วคราว ท่าอากาศยานดอนเมือง ปากซอยวิภาวดีรังสิต 3 และสะพานดุสิต มีผู้บาดเจ็บรวม 10 ราย ( มติชน)
}
แม่แบบ:เหตุการณ์ปัจจุบัน/2551 พฤศจิกายน 25

* ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จไปในการพระราชทานเพลิงศพ ส.ต.ท.นิพนธ์ ไพรวัลย์ (ยอดรัก สลักใจ) ณ วัดหาดแตงโม จังหวัดพิจิตร
*พล.ต.มนูญกฤต รูปขจร ส.ส.ระบบสัดส่วน พรรคประชาธิปัตย์ ได้ลาออกจากตำแหน่ง เนื่องจากปัญหาสุขภาพ  (ผู้จัดการออนไลน์)- พันธมิตรประชาชนเพื่อประชาธิปไตย เข้าปิดล้อม ท่าอากาศยานสุวรรณภูมิ ( มติชน)- เกิดการปะทะระหว่างการ์ดพันธมิตรฯกับกลุ่มคนเสื้อแดง บริเวณหน้าซอยวิภาวดีรังสิต 3 ใกล้สถานีวิทยุชุมชนคนรักแท็กซี่ มีผู้บาดเจ็บ 11 ราย ( มติชน)
}
กระจุกดาวสามเหลี่ยมหน้าวัว

กระจุกดาวสามเหลี่ยมหน้าวัว
ตำแหน่งดาวในกระจุกดาวกับดาวอัลดิบาแรน
กระจุกดาวสามเหลี่ยมหน้าวัว หรือ กระจุกดาวเฮียเดส (Hyades; Ὑάδες; หรือบ้างก็เรียก เมล็อต 25, คอลลินเดอร์ 50 หรือ แคดเวลล์ 41) เป็นกระจุกดาวเปิดที่อยู่ใกล้ระบบสุริยะมากที่สุด และเป็นหนึ่งในบรรดากระจุกดาวที่เป็นตัวอย่างการศึกษาได้ดีที่สุด กระจุกดาวนี้อยู่ห่างออกไป 151 ปีแสง ประกอบด้วยกลุ่มดาวฤกษ์ประมาณ 300 - 400 ดวงเกาะกันเป็นทรงกลมอย่างหยาบ ๆ ดาวฤกษ์เหล่านี้มีอายุใกล้เคียงกัน จุดกำเนิดเดียวกัน องค์ประกอบทางเคมีเหมือนกัน และมีการเคลื่อนที่ผ่านอวกาศเหมือน ๆ กัน จากมุมมองของผู้สังเกตบนโลก กระจุกดาวเฮียเดสจะปรากฏอยู่ในบริเวณกลุ่มดาววัว โดยที่ดาวสว่างที่สุดในกระจุกเรียงตัวกันเป็นรูปตัว "V" ต่อเนื่องกับดาวฤกษ์สว่างซึ่งเป็นดาวยักษ์แดง อัลดิบาแรน อย่างไรก็ดี อัลดิบาแรนไม่ได้มีความเกี่ยวข้องกับกระจุกดาวเฮียเดส มันอยู่ใกล้โลกมากกว่า (ทำให้มีความสว่างปรากฏมากกว่าด้วย) เพียงแต่สามารถมองเห็นอยู่ในแนวเดียวกันเท่านั้น
ดาวที่สว่างที่สุด 4 ดวงในกระจุกดาวเฮียเดสล้วนเป็นดาวยักษ์แดง ซึ่งเริ่มชีวิตเป็นดาวฤกษ์มวลมากประเภท A และได้เคลื่อนออกไปพ้นจากแถบลำดับหลักแล้ว ทั้งหมดอยู่ห่างจากกันเพียงชั่วระยะไม่กี่ปีแสง รหัสเบเยอร์ของพวกมันได้แก่ แกมมา เดลตา เอปซิลอน และ เธตา เทารี ดาวทั้งสี่เรียงตัวกันเป็นดาวเรียงเด่นซึ่งถูกจินตนาการเป็นส่วนศีรษะของวัวเทารุส ดาวเอปซิลอน เทารี เป็นที่รู้จักในอีกชื่อหนึ่งคือ เออิน ("ตาวัว") เชื่อว่ามีดาวแก๊สยักษ์อย่างน้อยหนึ่งดวงเป็นดาวเคราะห์บริวาร

**อ้างอิง**

**แหล่งข้อมูลอื่น**
  "กระจุกดาวเฮียเดส" date=2008-12-24  จาก SEDS.ORG-  เว็บไซต์ฐานข้อมูลกระจุกดาวเปิด WEBDA ว่าด้วยกระจุกดาวเฮียเดส - E. Paunzen (มหาวิทยาลัยเวียนนา)
หมวดหมู่:วัตถุท้องฟ้าของคอลด์เวลล์
หมวดหมู่:กระจุกดาวเปิด
หมวดหมู่:กลุ่มดาววัว
ม้าอ้วนยี่

ม้าอ้วนยี่ (Ma Yuanyi; s=马元义) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นสมาชิกของกลุ่มโจรโพกผ้าเหลือง ลูกน้องของเตียวก๊กหัวหน้าโจรโพกผ้าเหลือง  

**ประวัติ**
ในปี พ.ศ. 727 เตียวก๊กคิดวางแผนโค่นล้มราชวงศ์ฮั่น จึงได้ก่อตั้งกองกำลังโจรโพกผ้าเหลืองขึ้น แล้วให้ม้าอ้วนยี่ไปติดสินบนขันทีฮองสีให้เป็นไส้ศึกอยู่ภายใน แต่ต่อมาแผนการการโค่นล้มราชวงศ์ฮั่นถูกเปิดโปง ม้าอ้วนยี่และพรรคพวกจึงถูกประหาร ส่วนขันทีฮองสีถูกคุมขัง และเป็นเหตุให้กลุ่มโจรโพกผ้าเหลืองได้เริ่มการเคลื่อนไหว ออกสร้างความวุ่นวายให้แก่บ้านเมืองในวลาต่อมา

**ดูเพิ่ม**
 โจรโพกผ้าเหลือง- เตียวก๊ก- ฮองสี
หมวดหมู่:บุคคลที่เกิดในคริสต์ศตวรรษที่ 2
หมวดหมู่:กบฏโพกผ้าเหลือง
บู๋อันก๊ก

บู๋อันกํก (Wu Anguo) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นขุนพลของขงเล่ง (ขงหยง) เจ้าเมืองปักไฮ ใช้ขวานเป็นอาวุธ

**ประวัติ**
เมื่อกองทัพพันธมิตร 18 หัวเมืองซึ่งนำโดยอ้วนเสี้ยว ได้ยกมาใกล้เมืองหลวงเพื่อปราบตั๋งโต๊ะ อ้วนเสี้ยวได้แบ่งกองกำลัง 8 หัวเมืองไปตีด่านเฮาโลก๋วน ซึ่งเมืองปักไฮเป็นหนึ่งในนั้น ลิโป้บุตรบุญธรรมของตั๋งโต๊ะได้มาคุมด่านเฮาโลก๋วน และสังหารขุนพลของฝ่ายพันธมิตรไปหลายคน บู๋อันก๊กได้อาสาประลองกับลิโป้ ลิโป้ใช้ทวนตัดแขนบู๋อันก๊กขาด ทำให้บู๋อันก๊กต้องถอยม้ากลับไป

**ดูเพิ่ม**
 ตัวละครในสามก๊ก- ลิโป้- ขงหยง
หมวดหมู่:ตัวละครสมมติในยุคสามก๊ก
ลาวัวดูว์บงดีเยอ

ลาวัวดูว์บงดีเยอ (La voix du bon Dieu, "เสียงของพระเจ้า") เป็นอัลบั้มภาษาฝรั่งเศสอัลบั้มแรกของเซลีน ดิออน นักร้องสาวชาวแคนาดา ออกจำหน่ายในรัฐเกแบ็ก แคนาดา เมื่อวันที่ 9 พฤศจิกายน พ.ศ. 2524

**ข้อมูลอัลบั้ม**
อัลบั้มนี้บรรจุซิงเกิล 3 ซิงเกิลแรกของเซลีน อันประกอบด้วย "เซอเนเตเกิงแรฟว์" ซึ่งในบทเพลงนี้เธอได้มีส่วนร่วมในการประพันธ์ด้วย, เพลง "ลาวัวดูว์บงดีเยอ" และ "ลามูร์เวียงดรา" ซึ่งเป็นเพลงของดาริโอ เบ็มโบ นำมาร้องในภาษาฝรั่งเศส นอกจากนี้ยังมีเพลงนำมาร้องใหม่ 2 เพลง คือ เพลงของ Renée Lebas "T'ire l'aiguille" และ Berthe Sylva "Les roses blanches" 
เซลีน ดิออนได้มีส่วนร่วมในการผลิตอัลบั้มนี้ ร่วมกับ Eddy Marnay ผู้ประพันธ์เพลงให้แก่ บาร์บรา สไตรแซนด์, Édith Piaf, Nana Mouskouri และ Claude François  
เรอเน อ็องเชลีล ผู้จัดการส่วนตัวของเธอในขณะนั้น (สามีในเวลาต่อมา) จำนองบ้านของเขาเพื่อตั้งค่ายเพลงเพื่ออกจำหน่ายอัลบั้มนี้เป็นอัลบั้มแรก ซึ่งออกจำหน่าย 2 อัลบั้มในเวลาเดียวกันคือ ลาวัวดูว์บงดีเยอ และ เซลีนดิยงชองต์โนแอล (เพลงเทศกาลคริสต์มาส) อัลบั้มนี้มียอดขาย 30,000 ชุดในปี พ.ศ. 2524 และยอดขายรวมกว่า 125,000 ชุดในปีต่อมา อัลบั้มนี้ขึ้นอันดับชาร์ตเกแบ็กซิงเกิล 20 อันดับแรก ได้แก่เพลง "เซอเนเตเกิงแรฟว์" และ "ลาวัวดูว์บงดีเยอ" ขึ้นสูงสุดอันดับที่ 11 และ 14 ตามลำดับ  
"เซอเนเตเกิงแรฟว์" ออกจำหน่ายในฝรั่งเศสในปีต่อมา เป็นซิงเกิลแรก  แต่แผนการออกจำหน่ายอัลบั้มได้ยกเลิกไป
ในปี พ.ศ. 2548 เซลีนรวมเพลง  "เซอเนเตเกิงแรฟว์" และ "ลาวัวดูว์บงดีเยอ"  ในอัลบั้มรวมเพลงภาษาฝรั่งเศส องเนอช็องช์ปา

**รายชื่อเพลง**
# "ลาวัวดูว์บงดีเยอ"  (Eddy Marnay, Suzanne-Mia Dumont)  – 3:22
# "Au secours"  (Robert Leroux, Pierre Létourneau)  – 3:31
# "ลามูร์เวียงดรา"  (Marnay, Amerigo Cassella, Dario Baldan Bembo)  – 4:20
# "Autour de moi"  (Thérèse Dion, Pierre A. Tremblay)  – 3:00
# "Grand maman"  (T. Dion, Céline Dion, Jacques Dion)  – 3:42
# "เซอเนเตเกิงแรฟว์"  (T. Dion, C. Dion, J.Dion)  – 3:52
# "Seul un oiseau blanc"  (Marnay, Daniel Hétu)  – 4:17
# "T'ire l'aiguille"  (Marnay, Emilie Stern, Eddie Barclay)  – 2:24
# "Les roses blanches"  (Charles Louis Pothier, Léon Rathier)  – 5:56

**ประวัติการจำหน่าย**

**อ้างอิง**
หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2524
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อป
ตำบลสลกบาตร

ตำบลสลกบาตร เป็นตำบลหนึ่งในอำเภอขาณุวรลักษบุรี จังหวัดกำแพงเพชร เป็นตำบลที่มีความสำคัญ เพราะมีทางหลวงแผ่นดินหมายเลข 1 (ถนนพหลโยธิน) ลากผ่าน และยังเป็นที่ตั้งหน่วยงานราชการที่สำคัญ องค์กรปกครองส่วนท้องถิ่นที่ดูแลพื้นที่ตำบลสลกบาตร ได้แก่ เทศบาลตำบลสลกบาตร และองค์การบริหารส่วนตำบลสลกบาตร

**ภูมิศาสตร์**

**ภูมิประเทศ**
ภูมิประเทศในตำบลสลกบาตร เป็นที่ราบเกือบทั้งหมด มีลักษณะเป็นที่ราบเกือบทั้งหมดในพื้นที่หมู่ที่ 2,3 จะเป็นพื้นที่แอ่งกระทะและเป็นที่ราบลุ่ม หมู่ 5,6,7 จะเป็นพื้นที่รองรับน้ำจากพื้นที่ใกล้เคียง ทำให้เกิดน้ำท่วมในฤดูน้ำหลาก

**ภูมิอากาศ**
ในตำบลสลกบาตรมีสภาพอากาศที่อบอุ่นตลอดปี อุณหภูมิเฉลี่ยตลอดปีประมาณ 27.3 องศาเซลเซียส อุณหภูมิสุงสุด เฉลี่ย 33.4 ช่วงอากาศของสลกบาตรเป็นดังนี้- ช่วงที่อากาศร้อนอบอ้าวที่สุด คือเดือนเมษายน- ช่วงที่อากาศหนาวที่สุด คือเดือนธันวาคม- ช่วงที่มีฝนตกจะอยู่ระหว่างเดือนพฤษภาคม ถึงตุลาคม ซึ่งในช่วงนี้ปริมาณน้ำฝนเฉลี่ยของเดือนจะอยู่ระหว่าง 148.4 -272.7 มิลลิเมตร

**อาณาเขต**
ตำบลสลกบาตรมีอาณาเขตติดต่อกับพื้นที่ข้างเคียง ดังนี้- ทิศเหนือ ติดกับตำบลดอนแตง- ทิศตะวันออก ติดกับตำบลแสนตอ และตำบลบางแก้ว (จังหวัดนครสวรรค์)- ทิศใต้ ติดต่อกับตำบลบ่อถ้ำ- ทิศตะวันตก ติดต่อกับตำบลบ่อถ้ำ และตำบลวังชะพลู

**ประวัติ**
ตำบลสลกบาตร เดิมเป็นตำบลที่มีแต่ป่ามาก  มีชาวบ้านกลุ่มหนึ่งมาตัดป่าสร้างบ้าน  วันหนึ่งชาวบ้านกลุ่มนั้นได้พบพระสงฆ์เที่ยวจาริกมาจากที่อื่น จึงนิมนต์ฉันภัตตาหาร  แต่ตอนพระลาจากไปก็ได้ลืม "ถลกบาตร"  ไว้  ชาวบ้านจึงนำไปคืน  พระจึงถามว่าหมู่บ้านนี้มีชื่อหรือยัง ชาวบ้านบอกยังไม่มี   ท่านจึงตั้งชื่อว่า "ถลกบาตร"  ต่อมาเพี้ยนเป็น  "สลกบาตร

**สถานที่ท่องเที่ยว**
 วัดหงษ์ทอง มีพระเกจิชื่อหลวงพ่อจุล (ปัจจุบันมรณะแล้ว)  มีพระเครื่องดังให้เข่าบูชามากมาย- ศาลเจ้าพ่อจอมทอง เป็นศาลเจ้าที่นับถือในสลกบาตรมาก  มีงานประจำปีทุกปี ช่วงเดือนธันวาคม- วัดสลกบาตร เป็นวัดป่า ที่รักษารูปแบบการถือศิลแบบพระธุดง- วัดสิงคาราม หรือ วัดสิงค์ เป็นวัดเก่าแก่คู่ สลกบาตร มีองค์พระเก่าที่มีมาตั่งแต่สมัยก่อน- นอกจากนี้แล้ว ตำบลสลกบาตร ยังเป็นแหล่งของจุดพักรถโดยสารที่วิ่งล่องไปมาระหว่างกรุงเทพมหานครกับภาคเหนือด้วย  

**อ้างอิง**
สลกบาตร
หมวดหมู่:อำเภอขาณุวรลักษบุรี
สโลนเกรตวอล

ภาพของสโลนเกรตวอล
สโลนเกรตวอลล์ (Sloan Great Wall) คือโครงข่ายขนาดยักษ์ของกาแลกซีจำนวนมาก และเป็นโครงสร้างที่มีขนาดใหญ่ที่สุดในเอกภพเท่าที่นักดาราศาสตร์ทราบในปัจจุบัน การค้นพบมันถูกเผยแพร่เมื่อวันที่ 20 ตุลาคม พ.ศ. 2546 โดย เจ. ริชาร์ด กอทท์ จากมหาวิทยาลัยปรินซ์ตัน และทีมงาน โดยใช้ข้อมูลจากโครงการสโลนดิจิตอลสกายเซอร์เวย์ (Sloan Digital Sky Survey)
โครงสร้างนี้มีความยาว 1.37 พันล้านปีแสง และห่างจากโลก 1,000,000,000 ปีแสง สโลนเกรตวอลล์มีความยาวเกือบ 3 เท่าของกำแพงใหญ่ (Great Wall) ซึ่งเป็นกำแพงกาแลกซีขนาดใหญ่เท่าที่เคยพบก่อนหน้านี้ ซึ่งค้นพบโดย มากาเรท เกลเลอร์ และ จอห์น ฮูชรา จาก มหาวิทยาลัยฮาวาร์ด เมื่อปี 2532
หมวดหมู่:ฟิสิกส์ดาราศาสตร์
หมวดหมู่:โครงสร้างขนาดใหญ่ในเอกภพ
เดอะเน็กซ์

เดอะเน็กซ์ (The Next) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินค่ายอาร์เอสที่ประสบความสำเร็จในการออกอัลบั้มเดี่ยว อัลบั้มนี้ประสบความสำเร็จทั้งด้านการค้า และความนิยมในชาร์ตทั่วไป 
อัลบั้มนี้เกิดจากความร่วมมือของบริษัทเป็ปซี่โคล่าประเทศไทย และบริษัทอาร์เอส โปรโมชัน มีเป้าหมายผู้ฟังเป็นกลุ่มวัยรุ่น อัลบั้มนี้มียอดขายกว่า 1 ล้านชุด ทำให้มีอัลบั้มต่อมาอย่างดิเอ็กซ์เวนเจอร์ต่อยอดความสำเร็จของอัลบั้มนี้

**สมาชิก**
 ลิฟท์-ออย- แร็พเตอร์- เรืองศักดิ์ ลอยชูศักดิ์- ปกรณ์ ลัม- เจอาร์-วอย

**ผลงานเพลง**

**อัลบั้ม**

**ทีมงาน**
 Executive Producer : สุทธิพงษ์ วัฒนจัง- Producer : เพิ่มศักดิ์ ทรัพย์โมกข์, อนุชา อรรจนาวัฒน์- Co-Producer : อนันต์ เธียรธรรมจักร์- Guitar : พี่จิ๊บ, หนูมิเตอร์- Solo Syn : Boy Citybeat เพลง หลบหน่อย (พระเอกมา)- Backing Vocal : ต๊งเหน่ง, เอ๊ด, บี, Mob MP

**อ้างอิง**
หมวดหมู่:อัลบั้มเพลงไทยในปี พ.ศ. 2540
หมวดหมู่:อัลบั้มเพลงไทยสากล
หมวดหมู่:อัลบั้มรวมศิลปิน
กระจุกดาวอัลฟาเพอร์เซย์

กระจุกดาวอัลฟาเพอร์เซย์ (Alpha Persei Cluster) หรือที่รู้จักในชื่อ เมล็อต 20 หรือ คอลลินเดอร์ 39 เป็นกระจุกดาวเปิดในกลุ่มดาวเพอร์ซีอัส ประกอบด้วยดาวฤกษ์หลายตัวที่มีค่าสเปกตรัมประเภท O และ B ในบริเวณใกล้เคียงดาวอัลฟาเพอร์เซย์ สามารถมองเห็นได้ด้วยตาเปล่า สมาชิกที่สว่างที่สุดในกระจุกดาวมีชื่อเรียกว่า อัลฟา เดลตา เอปซีลอน ไซ 29 30 34 และ 48 เพอร์เซย์

**แหล่งข้อมูลอื่น**
  กระจุกดาวเคลื่อนที่อัลฟาเพอร์เซย์ date=2006-06-16  จาก SEDS.ORG
หมวดหมู่:กระจุกดาวเปิด
หมวดหมู่:กลุ่มดาวเพอร์ซิอัส
หมวดหมู่:กลุ่มดาวเพอร์ซิอัส

Constellation map
หมวดหมู่:กลุ่มดาว
หมวดหมู่:กลุ่มดาวในซีกฟ้าเหนือ
หมวดหมู่:กลุ่มดาวของทอเลมี
มิ โก

มิ โก (Mi-go) มีอีกชื่อว่าราจากยุกกอธ (Fungi from Yuggoth) เป็นมนุษย์ต่างดาวซึ่งมีบทบาทในเรื่องชุดตำนานคธูลู มิ โกปรากฏตัวครั้งแรกในเรื่องสั้น The Whisperer in Darkness ซึ่งประพันธ์โดยเอช. พี. เลิฟคราฟท์ และเผนแพร่ในปีพ.ศ. 2474

**ลักษณะโดยรวม**
มิ โกมีลักษณะผสมกันระหว่างเห็ดรากับสัตว์จำพวกกุ้ง-กั้ง-ปู มีส่วนหัวเป็นทรงรีที่ประกอบจากปุ่มแหลมจำนวนมากและหนวดรับสัมผัส ใน The Whisperer in Darkness ระบุว่าร่างกายของมิ โกเป็นสสารที่ไม่มีบนโลก มิ โกสามารถทำให้ตัวเองอยู่ในสภาพแข็งเหมือนตายแล้วได้จนกระทั่งได้รับความร้อนซึ่งทำให้ตัวยืดหยุ่นขึ้น ลำตัวของมิ โกมีความยาวประมาณหนึ่งเมตรครึ่งและมีขาจำนวนมาก ทั้งยังมีปีกแบบค้างคาวจำนวนหนึ่งซึ่งสามารถบินในอวกาศด้วยเอเธอร์(ธาตุในแนวคิดก่อนหน้าทฤษฎีสัมพัทธภาพพิเศษของอัลเบิร์ต ไอน์สไตน์) ปีกนี้ไม่สามารถบินบนโลกได้ดีนัก
วิทยาการสำคัญของมิ โกก็คือการผ่าตัดย้ายสมองเป็นๆของมนุษย์มาเก็บไว้ในภาชนะพิเศษซึ่งทำให้สมองนั้นสามารถรับรู้และสื่อสารกับภายนอกได้ ส่วนใหญ่แล้วมิ โกจะใช้วิธีนี้ในการพามนุษย์เดินทางระหว่างดวงดาว โดยนิคมสำคัญของมิโกนั้นอยู่ที่ดาวยุกกอธ ซึ่งเลิฟคราฟท์เองเคยระบุว่าเป็นดาวพลูโต แต่นักประพันธ์อื่นๆมักระบุว่ายุกกอธเป็นดาวเคราะห์ที่อยู่ไกลออกไปอีก นอกจากเมืองแล้วมิ โกยังทำเหมืองแร่โลหะที่เรียกว่า tok'l บนดาวยุกกอธด้วย ซึ่งโลหะชนิดนี้เป็นวัสดุสำคัญในการทำภาชนะบรรจุสมองและใช้ในพิธีกรรมต่างๆ 
แม้จะเป็นเผ่าพันธุ์ที่มีความก้าวหน้าทางวิทยาการในระดับสูง แต่มิ โกก็ยังมีความเชื่อในรูปแบบศาสนาโดยบูชาเทพเจ้าต่างๆทั้งเกรทโอลด์วันและเอาเตอร์ก็อด แนวคิดด้านศีลธรรมของมิ โกนั้นแตกต่างจากมนุษย์มากจึงทำให้ดูเหมือนเป็นสิ่งมีชีวิตที่ชั่วร้าย

**ในสื่ออื่นๆ**
 มิ โกเป็นเผ่าพันธุ์ตัวร้ายสำคัญใน Delta Green ซึ่งเป็นภาคเสริมของ Call of Cthulhu ฉบับเกมเล่นตามบทบาท ซึ่งระบุเพิ่มเติมไว้ว่ามิ โกนั้นจะสื่อสารกันโดยการเปลี่ยนสีของส่วนหัวและทำเสียงประหลาด มิ โกพูดภาษามนุษย์ได้ถ้าหากรับการผ่าตัดดัดแปลงอวัยวะออกเสียงแล้ว

**References**
 id=ISBN 1-56184-129-3- year=1998
หมวดหมู่:สิ่งมีชีวิตในตำนานคธูลู
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:ตัวละครที่เป็นเห็ดรา
อมนุษย์

อมนุษย์ เป็นศัพท์ในบาลี-สันสกฤต
1. อมนุษย์ คือ สิ่งที่มีรูปร่าง เค้าโครงคล้ายๆ มนุษย์ แต่ไม่ใช่มนุษย์ เช่น สัตว์ในป่าหิมพานต์ที่ปรากฏในวรรณคดีของไทย มีทั้ง เงือก คนธรรพ์ วิทยาธร และ นารีผล ซึ่งมีรูปร่างในบางส่วนใกล้เคียงกับมนุษย์ เทวดา สัตว์นรก เปรต อสุรกายที่อยู่ในภพภูมิมนุษย์ เช่น ผีปอบ ผีกระสือ ผีกระหัง ผีโพง
2. อมนุษย์ ใช้เป็นคำเปรียบเทียบในแง่ลบ ถึงมนุษย์ด้วยกันเองที่มีนิสัยแย่ มีความประพฤติไม่เหมือนทั่วไป อาจเป็นคนที่เลวหรือทำชั่วมากกว่าคนอื่น สามารถพูดได้ว่า คนนี้เป็นอมนุษย์ มีจิตใจโหดร้ายไม่ใช่คน
หมวดหมู่:คำและวลีภาษาไทย
หมวดหมู่:ความเชื่อ
เนบิวลานายพราน

เนบิวลานายพราน (Orion Nebula) หรือที่รู้จักในชื่อ วัตถุเมสสิเยร์ M42 หรือ NGC 1976) เป็นเนบิวลาแห่งหนึ่งอยู่ทางใต้ของเข็มขัดนายพรานในกลุ่มดาวนายพราน ถือเป็นหนึ่งในเนบิวลาสว่างที่สุดและสามารถมองเห็นได้ด้วยตาเปล่า เนบิวลานี้อยู่ห่างออกไปประมาณ 1,270±76 ปีแสง ถือเป็นย่านกำเนิดดาวฤกษ์มวลมากที่อยู่ใกล้กับโลกมากที่สุด เนบิวลานายพรานมีขนาดกว้างประมาณ 24 ปีแสง, บันทึกที่เก่าแก่ที่สุดที่อ้างถึงเนบิวลาแห่งนี้เรียกมันว่า เนบิวลาใหญ่ ในกลุ่มดาวนายพราน หรือ เนบิวลานายพรานใหญ่ อย่างไรก็ดียังมีบันทึกทางดาราศาสตร์ที่เก่าแก่กว่าเรียกมันว่า เอนสิส (Ensis; หมายถึง "ดาบ") อันเป็นชื่อเดียวกันกับดาวเอตาโอไรออนิส ซึ่งเมื่อมองจากโลกจะเห็นอยู่ใกล้กันกับเนบิวลา

**อ้างอิง**

**แหล่งข้อมูลอื่น**
  เนบิวลานายพราน ข้อมูลสังเกตการณ์จากกล้องโทรทรรศน์อวกาศจันทรา-  เนบิวลานายพราน ข้อมูลสังเกตการณ์จากหอดูดาวเจมินี-  เนบิวลานายพราน date=2009-01-30  ข้อมูลสังเกตการณ์จากกล้องโทรทรรศน์อวกาศฮับเบิล
หมวดหมู่:แขนของเทพนิยาย-หงส์
หมวดหมู่:เนบิวลา
หมวดหมู่:กลุ่มดาวนายพราน
หมวดหมู่:วัตถุท้องฟ้าของเมซีเย
หมวดหมู่:บริเวณเอช 2
ซากะนา

ซากะนา (ဇာဂနာ) มีชื่อจริงว่า ตูระ (သူရ; 27 มกราคม พ.ศ. 2504 –) เป็นนักแสดงตลกที่มีชื่อเสียงชาวพม่า นอกจากนั้นยังเป็นนักแสดง ผู้กำกับภาพยนตร์ และนักเคลื่อนไหวทางการเมือง โดยจะแสดงมุกตลกเสียดสีรัฐบาลทหารของพม่า
ในปี พ.ศ. 2549 ซากะนาถูกรัฐบาลกลางสั่งห้ามไม่ให้ออกแสดงในที่สาธารณะหรือยุ่งเกี่ยวกับธุรกิจบันเทิง อันเนื่องมาจากการให้ความเห็นทางการเมืองกับสำนักข่าวต่างประเทศ
เมื่อวันที่ 4 มิถุนายน พ.ศ. 2551 ซากะนาถูกจับกุมตัวด้วยข้อหาฝ่าฝืนคำสั่งของรัฐบาลทหาร ภายหลังเหตุการณ์พายุหมุนนาร์กิส พ.ศ. 2551 ที่ทำให้มีผู้เสียชีวิตและสูญหายหลายหมื่นคน ทางการพม่าต้องการให้ความช่วยเหลือทุกอย่างผ่านไปจากทางรัฐบาล แต่ซากะนาได้เปิดเผยกับสำนักข่าวต่างประเทศว่า การช่วยเหลือของรัฐบาลไม่มีประสิทธิภาพและมีผู้เดือดร้อนจำนวนมากที่ยังไม่ได้รับความช่วยเหลือ และได้ลงมือเป็นผู้ประสานงานรวมกลุ่มบุคคลในธุรกิจบันเทิงกว่า 400 คน เพื่อจัดส่งความช่วยเหลือตรงไปยังผู้ประสบภัยด้วยตัวเอง 
ซากะนาถูกศาลตัดสินเมื่อวันที่ 21 พฤศจิกายน พ.ศ. 2551 ว่ามีความผิดใน 3 ข้อกล่าวหา ถูกตัดสินจำคุก 45 ปี จากการทำงานเพื่อช่วยเหลือผู้ประสบภัย โดยผู้ต้องหาอีก 2 คนในคดีเดียวกัน ถูกพิพากษาจำคุก 29 ปี และ 15 ปี ตามลำดับ ในขณะที่ยังมีอีก 4 ข้อกล่าวหาที่อยู่ระหว่างการพิจารณา การตัดสินคดีนี้เกิดขึ้นในเวลาใกล้เคียงกับการตัดสินคดีเนื่องจากการประท้วงต่อต้านรัฐบาลในพม่า พ.ศ. 2550 ที่พระสงฆ์ที่เป็นแกนนำถูกตัดสินจำคุกสูงสุด 68 ปี และนักศึกษาพม่าจำนวน 23 คน ถูกตัดสินจำคุกคนละ 65 ปี

**อ้างอิง**
หมวดหมู่:นักแสดงพม่า
หมวดหมู่:บุคคลจากย่างกุ้ง
ดาวโอบี

ดาวโอบี (OB star) คือดาวฤกษ์ที่มีมวลมากและร้อนจัด อยู่ในสเปกตรัมทั้งประเภท O และ B เป็นกลุ่มที่มีคุณสมบัติอย่างหลวมๆ จึงเรียกว่าเป็นประเภท OB ดาวประเภทนี้มีอายุสั้น และไม่ได้เคลื่อนตำแหน่งไปจากตำแหน่งที่มันก่อตัวขึ้นไปไกลนัก ตลอดช่วงอายุของมัน จะมีการแผ่รังสีอัลตราไวโอเลตออกมาเป็นจำนวนมาก รังสีเหล่านี้ทำให้แก๊สระหว่างดาวที่อยู่รอบๆ ในบริเวณเมฆโมเลกุลเกิดการแตกประจุ ทำให้เกิดเป็นบริเวณเอช 2 หรือ Strömgren sphere
ในรายการสเปกตรัม ประเภทสเปกตรัม OB จะระบุว่า "ไม่ทราบประเภท แต่เป็นแบบเดียวกันกับดาวโอบีซึ่งเป็นแบบเริ่มต้น"

**ดูเพิ่ม**
 การจัดประเภทของดาวฤกษ์

**อ้างอิง**
  doi=10.1086/374771 

**แหล่งข้อมูลอื่น**
  Scientia Astrophysical Organization's star classification page date=2006-01-29 
หมวดหมู่:ประเภทของดาวฤกษ์
ลมดาวฤกษ์

ลมดาวฤกษ์ (Stellar wind) คือการไหลของแก๊สทั้งแบบธรรมดาและแบบมีประจุออกจากชั้นบรรยากาศรอบนอกของดาวฤกษ์ ซึ่งถูกขับออกมาโดยคุณลักษณะของขั้วแม่เหล็กที่ไหลออกจากดาวฤกษ์อายุน้อยซึ่งยังไม่ค่อยถูกชน อย่างไรก็ดี การไหลออกของลมดาวฤกษ์ไม่ได้เป็นไปในลักษณะสมมาตรของทรงกลม และดาวฤกษ์ต่างประเภทกันก็จะให้ลมดาวฤกษ์ออกมาที่มีคุณสมบัติแตกต่างกัน
ดาวฤกษ์ที่อยู่ในช่วงท้ายของแถบลำดับหลักซึ่งใกล้จะสิ้นอายุขัยมักปล่อยลมดาวฤกษ์ที่มีมวลมากแต่ค่อนข้างช้า ( มวลดวงอาทิตย์ต่อปี และ v = 10 กม./วินาที) ดาวเหล่านี้หมายรวมถึงดาวยักษ์แดง ดาวยักษ์มหึมา และดาวในกลุ่ม ดาวสาขาเชิงเส้นกำกับยักษ์ ลมดาวฤกษ์ที่เกิดขึ้นมีลักษณะเหมือนการขับเคลื่อนโดยแรงดันการแผ่รังสีที่กระทำต่อฝุ่นซึ่งมีอยู่หนาแน่นในชั้นบรรยากาศรอบนอกของดาว
ดาวฤกษ์ประเภท G เช่นดวงอาทิตย์ของโลกเรามีลมดาวฤกษ์ที่ขับเคลื่อนด้วยโคโรนาแม่เหล็กที่ร้อนมาก มีชื่อเรียกว่า ลมสุริยะ ลมนี้มีองค์ประกอบส่วนใหญ่เป็นอิเล็กตรอนและโปรตอนพลังงานสูง (ประมาณ 1 keV) ซึ่งมีความสามารถพอจะหนีพ้นจากแรงโน้มถ่วงของดวงอาทิตย์ได้เพราะอุณหภูมิของโคโรนาที่สูงมาก
ดาวฤกษ์มวลมากในประเภท O และ B จะมีลมดาวฤกษ์ที่มีปริมาณมวลน้อยกว่า แต่มีความเร็วสูงกว่า ลมกลุ่มนี้ขับเคลื่อนด้วยแรงดันการแผ่รังสีที่เกิดจากแถบการดูดกลืนแบบกำธรของอนุภาคมวลหนัก เช่น คาร์บอน และไนโตรเจน ลมดาวฤกษ์พลังงานสูงเหล่านี้จะพัดพาฟองลมดาวฤกษ์ (Stellar wind bubble) ไปด้วย
แม้ลมดาวฤกษ์จากดาวในแถบลำดับหลักจะไม่ได้ส่งผลต่อวิวัฒนาการของดวงดาว แต่ในช่วงท้ายเมื่อดาวฤกษ์อยู่ใกล้จะหลุดออกจากแถบลำดับหลัก ปริมาณมวลที่ดาวฤกษ์สูญเสียออกไปผ่านลมดาวฤกษ์จะมีส่วนในการตัดสินชะตาของดาวฤกษ์นั้น ดาวฤกษ์ที่มีมวลปานกลางจำนวนมากกลายไปเป็นดาวแคระขาวในท้ายที่สุดแทนที่จะระเบิดออกกลายเป็นซูเปอร์โนวา เพราะมันสูญเสียมวลออกมากเกินไปจากลมดาวฤกษ์ของมัน

**ดูเพิ่ม**
 ลมสุริยะ

**อ้างอิง**
หมวดหมู่:ดาราศาสตร์ดาวฤกษ์
เจ้าจอมมารดามรกฎ ในรัชกาลที่ 5

เจ้าจอมมารดามรกฎ (พ.ศ. 2398 - พ.ศ. 2458) เป็นบุตรีของเจ้าพระยามหินทรศักดิ์ธำรง  (เพ็ง  เพ็ญกุล) กับ ท่านผู้หญิงมหินทรศักดิ์ธำรง (หุ่น) (ธิดาพระยานครอินทร์รามัญ )  
เจ้าจอมมารดามรกฎ มีพระโอรสธิดา 2 พระองค์ คือ- พระองค์เจ้าหญิงจุฑารัตนราชกุมารี ซึ่งทรงพระนิพนธ์ "นิราศหัวหิน" 
*พระองค์เจ้าชายเพ็ญพัฒนพงศ์ ต่อมาเป็น"กรมหมื่นพิไชยมหินทโรดม" ผู้ประพันธ์บทเพลง  "ลาวดวงเดือน" และเป็นองค์ต้นราชสกุล "เพ็ญพัฒน์"
เจ้าจอมมารดามรกฎถึงแก่อนิจกรรมด้วยโรค วัณโรค เมื่อวันที่ 20 กรกฎาคม พ.ศ. 2458 เวลา 13.20 น. ณ ตำหนักในวัง พระเจ้าน้องยาเธอ กรมหมื่นพิไชยมหินทโรดม สิริอายุได้ 60 ปี 11 วัน ในเวลาค่ำวันเดียวกัน สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จประทานน้ำหลวงอาบศพ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ‘เพ็ง’ คนโปรดในรัชกาลที่ ๔ date=2003-07-03   จุลลดา ภักดีภูมินทร์, นิตยสารสกุลไทย, ฉบับที่ 2463 ปีที่ 48 ประจำวันอังคารที่ 1 มกราคม 2545
หมวดหมู่:พระภรรยาในรัชกาลที่ 5
มรกฎ
หมวดหมู่:ชาวไทยเชื้อสายมอญ
หมวดหมู่:สกุลเพ็ญกุล
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
2458
เมฆมาเจลลันใหญ่

เมฆมาเจลลันใหญ่
เมฆมาเจลลันใหญ่ (Large Magellanic Cloud, LMC) คือดาราจักรบริวารของทางช้างเผือก อยู่ห่างจากเราออกไปเพียงไม่ถึง 50 กิโลพาร์เซก (ประมาณ 160,000 ปีแสง) ถือเป็นดาราจักรที่อยู่ใกล้กับทางช้างเผือกเป็นอันดับที่สาม โดยมีดาราจักรแคระชนิดรีคนยิงธนู (ประมาณ 16 กิโลพาร์เซก) กับดาราจักรแคระสุนัขใหญ่ (ประมาณ 12.9 กิโลพาร์เซก) อยู่ใกล้กับศูนย์กลางของดาราจักรทางช้างเผือก เมฆมาเจลลันใหญ่มีมวลสมมูลประมาณ 1 หมื่นล้านเท่าของมวลดวงอาทิตย์ (1010 มวลดวงอาทิตย์) นั่นคือมีมวลเป็นประมาณ 1/10 เท่าของมวลของทางช้างเผือก เมฆมาเจลลันใหญ่เป็นดาราจักรที่ใหญ่เป็นอันดับสี่ในกลุ่มท้องถิ่น โดยมีดาราจักรแอนดรอเมดา ทางช้างเผือก และดาราจักรไทรแองกูลัม เป็นดาราจักรขนาดใหญ่เป็นอันดับหนึ่ง สอง และสามตามลำดับ
โดยมากเมฆมาเจลลันใหญ่มักถูกพิจารณาว่าเป็นดาราจักรไร้รูปแบบ (ในฐานข้อมูลวัตถุพ้นดาราจักรขององค์การนาซา ระบุรหัสตามลำดับฮับเบิลให้แก่มันเป็น Irr/SB(s)m) อย่างไรก็ดีเมฆมาเจลลันใหญ่ก็มีโครงสร้างคล้ายคานที่บริเวณศูนย์กลาง ทำให้เชื่อได้ว่ามันอาจจะเคยเป็นดาราจักรชนิดก้นหอยมีคานมาก่อน ลักษณะอันไร้รูปแบบของเมฆมาเจลลันใหญ่อาจเป็นผลมาจากปฏิกิริยาน้ำขึ้นน้ำลงระหว่างตัวมันเองกับทางช้างเผือกและเมฆมาเจลลันเล็ก
เมฆมาเจลลันใหญ่ปรากฏบนท้องฟ้ายามกลางคืนเป็น "เมฆ" จาง ๆ อยู่ในทางซีกโลกใต้ บริเวณชายขอบระหว่างกลุ่มดาวปลากระโทงแทงกับกลุ่มดาวภูเขา 
เมฆมาเจลลันใหญ่เป็นดาราจักรคู่กับเมฆมาเจลลันเล็ก ซึ่งอยู่ห่างออกไปทางตะวันตกประมาณ 20 องศา

**ดูเพิ่ม**
 เมฆมาเจลลัน- เมฆมาเจลลันเล็ก

**แหล่งข้อมูลอื่น**
  ฐานข้อมูลวัตถุพ้นดาราจักร ขององค์การนาซา-  เมฆมาเจลลันใหญ่ date=2006-08-31  จาก SEDS.ORG
หมวดหมู่:ดาราจักรไร้รูปแบบ
หมวดหมู่:กลุ่มดาวปลากระโทงแทง
หมวดหมู่:กลุ่มดาวภูเขา
หมวดหมู่:เมฆมาเจลลัน
หมวดหมู่:กลุ่มย่อยทางช้างเผือก
เมฆมาเจลลันเล็ก

เมฆมาเจลลันเล็ก
เมฆมาเจลลันเล็ก (Small Magellanic Cloud, SMC) เป็นดาราจักรแคระ แห่งหนึ่งในกลุ่มท้องถิ่น ถือเป็นหนึ่งในดาราจักรที่อยู่ใกล้ทางช้างเผือกมากที่สุดและสามารถมองเห็นได้ด้วยตาเปล่า โดยอยู่ห่างจากดาราจักรของเราประมาณ 200,000 ปีแสง มีดาวฤกษ์อยู่เป็นสมาชิกจำนวนหลายร้อยล้านดวง
บ้างเชื่อว่าเมฆมาเจลลันเล็กเคยเป็นดาราจักรชนิดก้นหอยมีคานมาก่อน แต่ถูกรบกวนโดยทางช้างเผือกทำให้มันเสียรูปร่างไป แต่ก็ยังสามารถมองเห็นโครงสร้างรูปคานบริเวณตรงกลางได้บ้าง
เมฆมาเจลลันเล็กมีค่าเดคลิเนชันเฉลี่ยถึง -73 องศา มันจึงสามารถมองเห็นได้จากด้านซีกโลกใต้หรือซีกโลกเหนือตอนล่างมาก ๆ เท่านั้น ตำแหน่งปรากฏบนฟ้าอยู่ใกล้กลุ่มดาวนกทูแคน เป็นแถบแสงหม่น ๆ กว้างประมาณ 3 องศาบนท้องฟ้า ดูราวกับเป็นชิ้นส่วนที่หลุดออกไปจากทางช้างเผือก 
เมฆมาเจลลันเล็กเป็นดาราจักรคู่กันกับเมฆมาเจลลันใหญ่ ซึ่งอยู่ห่างออกไปทางตะวันออกประมาณ 20 องศา 

**ดูเพิ่ม**
 เมฆมาเจลลัน- เมฆมาเจลลันใหญ่

**อ้างอิง**

**แหล่งข้อมูลอื่น**
  เมฆมาเจลลันเล็ก จากฐานข้อมูลวัตถุพ้นดาราจักรขององค์การนาซา-  เมฆมาเจลลันเล็ก จาก SEDS.ORG
หมวดหมู่:ดาราจักรแปลก
หมวดหมู่:ดาราจักรไร้รูปแบบ
หมวดหมู่:กลุ่มดาวนกทูแคน
หมวดหมู่:เมฆมาเจลลัน
หมวดหมู่:กลุ่มย่อยทางช้างเผือก
ปราสาทเรือนหิน

ปราสาทเรือนหิน หรือที่ชาวลาวเรียกว่า เฮือนหิน ตัวปราสาทตั้งอยู่ริมฝั่งแม่น้ำโขง บ้านเฮือนหิน เมืองไซพูทอง ถัดจากเมืองสุวรรณเขตลงมาประมาณ 70 กิโลเมตร ห่างจากตัวเมืองไซพูทองประมาณ 10 กิโลเมตร เฮือนหินสร้างขึ้นในสมัยอาณาจักรศรีโคตรบูร (ศรีโคตะปุระ) เรืองอำนาจ ตามประวัติท้องถิ่นกล่าวว่า ราว ค.ศ. 500–557 ขุนอังคะราชและขุนอมมะราชสองพี่น้องเป็นผู้นำพาประชาชนบรรดาเผ่าจากอาณาจักรโยนกเงินยางทางตอนเหนือของลาวมาสร้างปราสาทเฮือนหินขึ้น เพื่อเป็นศาสนสถานประจำเมืองในลัทธิพราหมณ์-ฮินดู โดยตัวปราสาทตั้งอยู่กลางดงต้นลั่นทม ภายในตัวปราสาทมีพระพุทธรูปหินตั้งอยู่ ปราสาทแห่งนี้ยังไม่ได้รับการบูรณะ ภาพสลักนูนต่ำที่เคยอยู่รอบๆ ก็ถูกนำไปไว้ที่อื่นเป็นส่วนใหญ่ ถือว่าเป็นสถานที่ท่องเที่ยวที่น่าสนใจแห่งหนึ่ง

**อ้างอิง**
 url-status= dead - พวงนิล คำปังสุ์ (แปล). หน้าต่างสู่โลกกว้างลาวและกัมพูชา. พิมพ์ครั้งที่ 3. กรุงเทพฯ : หน้าต่างสู่โลกกว้าง, 2549, หน้า 155-156- http://www.laogov.gov.la/province/Pages/Provincetourism.aspx?CateID=9&ItemID=397&MenuID=6 date=2022-07-05 
เรือนหิน
เรือนหิน
หมวดหมู่:สิ่งก่อสร้างในแขวงสุวรรณเขต
หมวดหมู่:สถานที่ท่องเที่ยวในประเทศลาว
เนบิวลาบึ้ง

เนบิวลาบึ้ง หรือ เนบิวลาทารันทูลา (Tarantula Nebula ; หรือรู้จักในชื่อ 30 โดราดัส หรือ NGC 2070) เป็นบริเวณเอช 2 ที่อยู่ในเมฆมาเจลลันใหญ่ เดิมเคยคิดว่ามันเป็นดาวฤกษ์ จวบกระทั่ง พ.ศ. 2294 นิโคลาส์ หลุยส์ เดอ ลาซายล์ จึงตรวจพบว่ามันมีลักษณะโดยธรรมชาติเป็นแบบเนบิวลา
เนบิวลาบึ้งมีค่าความส่องสว่างปรากฏเท่ากับ 8 เมื่อคำนึงถึงระยะห่างของมันที่อยู่ห่างออกไปถึง 180,000 ปีแสง ถือได้ว่าเป็นวัตถุที่มีความสว่างสูงมาก มันส่องสว่างมากเสียจนถ้าหากมันอยู่ใกล้โลกในระยะเดียวกับเนบิวลานายพราน ก็อาจทำให้เกิดเงาแสงขึ้นได้ทีเดียว เนบิวลาบึ้งเป็นย่านดาวระเบิดที่มีกระบวนการสูงที่สุดเท่าที่เป็นที่รู้จักในกลุ่มดาราจักรท้องถิ่น มันยังเป็นย่านที่ใหญ่ที่สุดและมีการกำเนิดดาวมากที่สุดในกลุ่มท้องถิ่นโดยมีเส้นผ่านศูนย์กลางโดยประมาณถึง 200 พาร์เซก ที่ใจกลางของมันเป็นกระจุกดาวที่มีความหนาแน่นและมวลมาก (ขนาดเส้นผ่านศูนย์กลางประมาณ 2.5 พาร์เซก) คือกระจุกดาวมวลยิ่งยวด R136 อันเป็นแหล่งกำเนิดพลังงานมหาศาลที่ทำให้เนบิวลานี้สว่างไสว
ซูเปอร์โนวาที่ใกล้ที่สุดเท่าที่ตรวจพบหลังจากการประดิษฐ์กล้องโทรทรรศน์ คือ ซูเปอร์โนวา 1987A ก็เกิดขึ้นที่บริเวณขอบของเนบิวลาบึ้งแห่งนี้

**ดูเพิ่ม**
 กระจุกดาว Hodge 301- กระจุกดาว R136- NGC 2060 เป็นกระจุกดาวที่อยู่ใกล้ๆกับ R136

**อ้างอิง**

**แหล่งข้อมูลอื่น**
  เนบิวลาบึ้ง date=2007-05-08  จาก SEDS.ORG-  เนบิวลาบึ้ง date=2008-10-28  จากกล้องโทรทรรศน์อวกาศฮับเบิล
หมวดหมู่:วัตถุท้องฟ้าของคอลด์เวลล์
หมวดหมู่:บริเวณเอช 2
หมวดหมู่:เมฆมาเจลลัน
หมวดหมู่:กลุ่มดาวปลากระโทงแทง
แถบลำดับหลัก

ไฟล์:HRDiagram.png|thumb|250px|ไดอะแกรมของแฮร์ทสชปรุง-รัสเซลล์ ที่พล็อตความสว่างแท้จริง (หรือความส่องสว่างสัมบูรณ์) ของดาวฤกษ์เทียบกับดัชนีสี แถบลำดับหลักจะมองเห็นเป็นแถบขวางโดดเด่นวิ่งจากด้านบนซ้ายลงไปยังด้านล่างขวา
แถบลำดับหลัก (Main sequence) คือชื่อเรียกแถบต่อเนื่องและมีลักษณะพิเศษที่ปรากฏอยู่บนแผนภาพคู่ลำดับระหว่างสีของดาวฤกษ์กับความสว่าง แผนภาพคู่ลำดับสี-ความสว่างนี้รู้จักกันทั่วไปในชื่อ ไดอะแกรมของแฮร์ทสชปรุง-รัสเซลล์ หรือ HR Diagram ซึ่งเป็นผลการศึกษาร่วมกันระหว่างเอจนาร์ แฮร์ทสชปรุง กับเฮนรี นอร์ริส รัสเซลล์ ดาวที่อยู่บนแถบนี้จะรู้จักกันว่า ดาวบนแถบลำดับหลัก หรือดาวฤกษ์แคระ
หลังจากที่ดาวฤกษ์ก่อตัวขึ้นแล้ว มันจะสร้างพลังงานออกมาจากย่านใจกลางอันหนาแน่นและร้อนจัดโดยปฏิกิริยานิวเคลียร์ฟิวชันของอะตอมไฮโดรเจนไปเป็นฮีเลียม ระหว่างที่กระบวนการนี้ดำเนินไปในช่วงอายุของดาว จะสามารถระบุตำแหน่งบนแถบลำดับหลักได้โดยใช้มวลของดาวเป็นข้อมูลเบื้องต้น ประกอบกับข้อมูลองค์ประกอบทางเคมีและปัจจัยอื่น ๆ อีก โดยทั่วไปยิ่งดาวฤกษ์มีมวลมากก็จะยิ่งมีช่วงอายุบนแถบลำดับหลักสั้นยิ่งขึ้น หลังจากเชื้อเพลิงไฮโดรเจนที่แกนกลางถูกใช้จนหมดไป ดาวฤกษ์ก็จะเคลื่อนออกไปจากแถบลำดับหลัก
บางคราวอาจพิจารณาแถบลำดับหลักออกเป็นแถบบนและแถบล่าง ขึ้นกับกระบวนการที่ดาวฤกษ์ใช้ในการสร้างพลังงาน ดาวฤกษ์ที่มีมวลน้อยกว่า 1.5 เท่าของมวลดวงอาทิตย์จะหลอมอะตอมไฮโดรเจนเข้าด้วยกันพร้อมกับกระบวนการสร้างฮีเลียม กระบวนการนี้เรียกว่า ปฏิกิริยาลูกโซ่โปรตอน-โปรตอน ถ้าดาวฤกษ์มีมวลมากกว่านี้ ก็จะอยู่ในแถบลำดับหลักบน นิวเคลียร์ฟิวชันจะใช้อะตอมของคาร์บอน ไนโตรเจน และออกซิเจนเป็นสื่อกลางในการผลิตฮีเลียมจากอะตอมไฮโดรเจน
เนื่องจากอุณหภูมิของดาวฤกษ์ที่แกนกลางกับที่พื้นผิวดาวนั้นมีความเหลื่อมล้ำกันอยู่ จึงมีการส่งผ่านพลังงานขึ้นมาอย่างต่อเนื่องผ่านชั้นดาวจนกระทั่งมันแผ่รังสีออกไปจากบรรยากาศของดาว กลไกสองประการที่ใช้ในการส่งผ่านพลังงานเหล่านี้คือ การแผ่รังสี และการพาความร้อน ในประเภทที่ขึ้นกับเงื่อนไขเฉพาะของดาวแต่ละดวง การพาความร้อนจะเกิดขึ้นในบริเวณที่อุณหภูมิมีความแตกต่างกันอย่างมาก หรือเป็นพื้นที่อับแสง หรือทั้งสองอย่าง เมื่อมีการพาความร้อนเกิดขึ้นในแกนกลาง มันจะกระตุ้นเศษเถ้าฮีเลียมขึ้น เป็นการรักษาระดับสัดส่วนของเชื้อเพลิงที่จะนำไปใช้ในปฏิกิริยาฟิวชัน
หมวดหมู่:ดาวฤกษ์แถบลำดับหลัก
หมวดหมู่:ประเภทของดาวฤกษ์
หมวดหมู่:วิวัฒนาการของดาวฤกษ์